สวัสดีค่ะ ดิฉันมีอาการปวดท้องน้อย(เหมือนมีประจำเดือน)เมื่อคืนและเช้าวันนี้ มีเลือดออกทางช่องคลอดน้อยมาก (แบบกระปิดกระปอย) ทั้งๆเมื่อ 2 อาทิตย์ที่แล้วเพิ่งมีประจำเดือนไป(แต่ก็มีน้อยกระปิดกระปอย) ...เมื่อ1สัปดาห์ที่ผ่านมาไปตรวจภายในและอัลตร้าซาวน์ที่คลินิคสูติแห่งหนึ่ง ได้บอกว่าดิฉันมี uterus volume 77ml ซึ่งมากกว่าปกติ จะทำให้มีลูกยากได้ในอนาคต แล้วแนะนำให้ฉีดยาคุมหรือทานยาคุมเพื่อป้องกันไม่ให้มันมากกว่านี้.....ทราบถามหน่อยค่ะว่า อันนี้มันอันเดียวกับเยื่อบุโพรงมดลูกหนาไหม?? เห็นมันเป็นปริมาณเลยงงนิดหน่อยนะคะ (ในกระดาษอัลตร้าซาวมีระบุ Endo Thick 0.87cm ด้วย..อันนี้คืออะไรคะ) และรักษาด้วยการทานยาคุมจะช่วยยังไงคะ แล้วทาน Yaz ได้ไหมคะ (มันมีฮอร์โมน Progestoge หรือเปล่า) ไม่กล้าทานเพราะไม่แน่ว่ามันเลือดออกประจำเดือนหรือแบบไหน แต่มีปวดท้องน้อยคะดิฉันอายุ 27.5ปี แต่งงานแล้วมา 3.5 ปี และยังไม่เคยมีบุครค่ะ เป็นคนมีประจำเดือนไม่สม่ำเสมอ ตอนเริ่มแรกๆมีประจำเดือนเยอะมาก 7 วันเลย และหลังๆมีน้อย แค่2-3วัน เป็นคนactive กินอาหารดี ไม่กินของมันๆทอดๆ น้ำหนัก 46.3-47กก. สูง 164ซม.ค่ะ
สวัสดีค่ะ การที่บอกขนาดของมดลูกเป็น volume หรือปริมาตรเช่นนี้ น่าจะเป็นเพียงการวัดขนาดค่ะ ซึ่งการที่มดลูกมีขนาดหนาหรือโตมากขึ้น บางครั้งอาจสัมพันธ์กับภาวะมีบุตรยากหรือไม่ก็ได้ค่ะ เนื่องจากภาวะที่กล้ามเนื้อมดลูกหนาตัวขึ้นบางที อาจสัมพันธุ์กับเเค่ปวดท้องประจำเดือนก็ได้ค่ะ เเละการที่มดลูกหนาก็สามารถตั้งครรภ์ได้หลายรายค่ะทั้งนี้ การหนาตัวของกล้ามเนื้อมดลูก ไม่เหมือนกับเยื่บุโพรงมดลูกค่ะการหนาตัวของเยื่อบุโพรงมดลูก คือ endometrial thickness ค่ะ ทั้งนี้ การที่ตรวจพบมีความหนาเพิ่มมากขึ้น ในรายที่ยังอยู่ในวัยเจริญพันธุ์เช่นนี้ ส่วนมากไม่ได้บอกรายละเอียดเกี่ยวกับการมีบุตรยากค่ะ เป็นการบอกเพียงการตอบสนองของฮอร์โมนในเเต่ละรอบเดือนของเยื่อบุโพรงมดลูก ที่จะออกมาเป็นเลือดประจำเดือน หรือมีการเปลี่ยนเเปลงที่พร้อมต่อการตั้งครรภ์ค่ะดังนั้น ถ้ามีความหนา เเล้วคิดว่าเป็นสาเหตุของเลือดออกผิดปกติ อาจทำได้หลายแบบค่ะ เช่นการให้ฮอร์โมนเพื่อปรับรอบเดือน เเต่ทั้งนี้ควรต้องดูให้ละเอียดว่าเกิดการหนาจากภาวะอะไรค่ะ เช่นมีการตกไข่ หรือไม่มีการตกไข่ ค่ะ การรับประทานยาคุมส่วนมาก การตอบสนองของยามักจะทำให้เยื่อบุบางลงจากผลของฮอร์โมน เเต่พอหยุดส่วนมากมักจะกลับมาเป็นแบบเดิม หรือบางรายร่างกายปรับฮอร์โมนได้ดีก็อาจดีขึ้นค่ะยาคุมทุกตัวจะมีทั้ง เอสโตรเจน เเละโปรเจสเตอโรนอยู่เเล้วค่ะ Yaz ก็เช่นกันค่ะถ้ายังไม่เเน่ใจอาจไปพบเเพทย์ที่รพ.ค่ะ เพื่อการหาสาเหตุที่ละเอียดมากขึ้นค่ะ